钦定古今图书集成/明伦汇编/交谊典/第041卷 > 礼记 > 《与陆典书》晋·陆云
## 钦定古今图书集成/明伦汇编/交谊典/第041卷 > 礼记 > 《与陆典书》晋·陆云

云“再拜。每维大人挺自然之妙质，禀渊姿之弘毅，克
壮其烈，兼咏之道，希文尚武，潜居以娱其志，静处以
育其神，游步八素之林，逍遥德化之囿。岂如某者，牵
曳璅璅，世道通明，俊乂在官，焉使晞世之宝，久隐岑
崟之山；逸景之迹，永絷幽冥之坂。方将车乘回轮，束
帛戋戋，排金风于太微，跨天路以妙观。恢皇纲之大”
烈，垂荣祚乎祖宗，此乃大人之所宜循，非允夫之可
企望也。无因亲展书以言心，心之所积，万不叙一云。
“再拜。”